**METODOLOGIA**

**COMPETIȚIEI PLANURILOR DE AFACERI**

**⇒ FINAL ⇐**

**Întocmit, Aprobat,**

**Dorcea Daniela Dobre Mariana Simona**

**Expert consultanță antreprenorială Manager proiect**

**Cuprins**

[1. Cadru general și specific 3](#_Toc118457925)

[2. Condiții de eligibilitate 6](#_Toc118457926)

[3. Valoarea ajutorului de minimis acordat 8](#_Toc118457927)

[4. Comisia de evaluare și selecție 9](#_Toc118457928)

[5. Organizarea și derularea competiției planurilor de afaceri 10](#_Toc118457929)

# Cadru general şi specific

* 1. Competiţia planurilor de afaceri din cadrul proiectului **154731 – ”Angajare responsabilă a tinerilor Neets din regiunea Sud-Muntenia”** vizează intervențiile în domeniul ocupării forței de muncă și este organizată în concordanță cu următoarele documente:
1. Ghidul Solicitantului – Condiții Specifice ”Viitor pentru tinerii Neets I”, AP1 / PI 8.ii / OS1.1 & OS 1.2, noiembrie 2021;
2. Ordinul ministrului fondurilor europene nr. 1200/22.10.2020, pentru aprobarea Schemei de ajutor de minimis ”Viitor pentru tinerii Neets I”;
3. Regulamentul (UE) nr. 1407/2013 al Comisiei din 18 decembrie 2013 pentru aplicarea art. 107 și 108 din Tratatul privind Funcționarea Uniunii Europene ajutoarelor de minimis;
4. Regulamentul (UE) nr. 1303/2013;
5. Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările şi completările ulterioare;
6. Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări și completări prin Legea nr. 142/2012, cu modificările și completările ulterioare;
7. Ordinul ministrului fondurilor europene nr. 1629/2019 privind aprobarea Normelor metodologice pentru aplicarea de către Ministerul Fondurilor Europene a prevederilor art. 25 alin.(4) din Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, pentru proiectele finanțate în cadrul schemelor de ajutor de minimis din fonduri structurale europene în cadrul Programului Operațional Capital Uman;
8. Legea nr. 31 din 16 noiembrie 1990 privind societăţile comerciale cu modificările şi completările ulterioare;
9. Ordonanţa de Urgenţă nr. 40 din 23 septembrie 2015 privind gestionarea financiară a fondurilor europene pentru perioada de programare 2014-2020;
10. Decizia Comisiei Europene nr. 5811 din 22 noiembrie 2007 de adoptare a programului operațional de ajutor comunitar din partea Fondului Social European în conformitate cu obiectivul “Convergență” în România;
11. Hotărârea Guvernului nr. 759/2007 privind regulile de eligibilitate a cheltuielilor efectuate în cadrul operațiunilor finanțate prin programele operaționale cu modificările şi completările ulterioare;
12. Orientări privind accesarea finanțărilor în cadrul Programului Operațional Capital Uman 2014-2020;
13. Manualul Beneficiarului POCU.

ATENȚIE: lista de mai sus se completează automat și fără nici o obligație suplimentară din partea Beneficiarului - FUNDAȚIA CENTRUL DE RESURSE PENTRU EDUCAȚIE ȘI FORMARE PROFESIONALĂ de a informa publicul, cu orice instrucțiuni, reglementări, hotărâri care ar putea fi emise pe durata de selecție și implementare a proiectelor de către autoritatile în domeniu (Autoritatea de Management POCU, Ministerul Muncii si Justitiei Sociale, Ministerul Investitiilor si Proiectelor Europene, Ministerul Finanțelor, Comisia Europeană etc.) și care să conțină elemente de natură să modifice regulile de derulare a consursului pentru selectie idei de afaceri sau a finantarii planurilor castigatoare.

* 1. Procesul de selecție este pregătit astfel încât să asigure o procedură decizională transparentă, echidistantă și obiectivă, care să respecte prevederile schemei de minimis, ale GSCS și ale legislației aplicabile.
	2. Metodologia competiției planurilor de afaceri se publică pe site-ul [www.crefop.ro](http://www.crefop.ro), secţiunea „*Anunţuri*”. Eventualele modificări sau actualizări ale acesteia vor fi anunțate în timp util pe site-ul [www.crefop.ro](http://www.crefop.ro) şi pe pagina de facebook a proiectului disponibilă la adresa: <https://www.facebook.com/Angajare-responsabila-a-tinerilor-Neets-din-regiunea-Sud-Muntenia-103822239169502>.
	3. Anexele care însoțesc această metodologie sunt următoarele:

Anexa 1 - Calendarul de organizare a competiției planurilor de afaceri

Anexa 2 – Opisul dosarului de înscriere la Competiția planurilor de afaceri

Anexa 3 – Cerere de înscriere la Competiția planurilor de afaceri

Anexa 4 – Declarație de eligibilitate și conformitate administrativă

Anexa 5 – Grila de verificare a eligibilității și conformității

Anexa 6 – Grila de evaluare tehnico-financiară

Anexa 7 – Programare sesiune pitch

Anexa 8 – Cerere de contestație rezultate competiție planuri de afaceri

Anexa 9 – Grila de evaluare pitch

Anexa 10 – Macheta plan de afacere

Anexa 11 – Macheta buget și proiecții financiare

Anexa 12 – Schema de ajutor de minimis

* 1. Cadrul specific conform Cererii de finanțare
		1. Obiectivul general al proiectului îl constituie ”Creșterea ocupării a 372 tineri NEETs șomeri cu vârsta între 16 și 29 de ani, înregistrați la Serviciul Public de ocupare, cu domiciliul/reședința în Regiunea Sud-Muntenia, prin îmbunătățirea nivelului de competențe și furnizarea măsurilor pentru stimularea ocupării forței de muncă, pe o perioadă de 18 luni”.
		2. Obiectivul specific îl constituie ”OS3 – creșterea ocupării tinerilor NEETs înregistrați la Serviciul Public de ocupare, cu domiciliul/reședința în Regiunea Sud-Muntenia, prin furnizarea de servicii specializate pentru stimularea ocupării forței de muncă și activități de susținere a antreprenoriatului și a ocupării pe cont propriu, pe parcursul a 18 luni”.
		3. Competiția planurilor de afaceri se va derula în cadrul subactivității A4.1 – Acordarea de sprijin persoanelor din grupul țintă pentru înființarea de afaceri – servicii personalizate de sprijin. Vor fi selectate 9 planuri de afaceri pentru finanțare.
		4. Afacerile care fac obiectul planurilor selectate se vor derula în cadrul unor Societăți cu răspundere limitată, înființate conform Legii 31/1990, actualizată. Sediul social și, după caz, punctul / punctele de lucru vor fi stabilite în Regiunea Sud-Muntenia.
		5. Persoanele fizice care înființează afaceri nu trebuie să aibă calitatea de asociați majoritari în structura altor societăți comerciale înființate conform Legii 31/1990.
		6. Candidații pentru ajutorul de minimis NU vor putea participa, individual sau în asociere, la concursul de idei de afaceri cu mai mult de o idee de afacere.
		7. Reprezentantul legal al întreprinderii nu furnizează informații false, este direct responsabil de pregătirea şi implementarea proiectului şi nu acționează ca intermediar pentru proiectul propus a fi finanțat.
		8. Participantul la concursul de planuri de afaceri va fi asociatul majoritar și administratorul întreprinderii care se va înființa prin ajutorul de minimis, respectiv reprezentantul legal al acesteia pe toată durata celor 18 luni de la semnarea contractului de subvenție (12 luni perioadă de implementare proiect și 6 luni perioadă de sustenabilitate).
		9. Fiecare beneficiar al ajutorului de minimis va trebui să înființeze minimum 1 loc de muncă, în maximum 6 luni de la semnarea contractului de subvenție.
		10. Afacerea va funcționa minimum 12 luni de la data semnării contractului de subvenție și va asigura o perioadă de sustenabilitate de minimum 6 luni. În timpul sustenabilității, firma va continua să funcționeze și va păstra locul de muncă ocupat.
		11. Beneficiarii schemei de ajutor de minimis au obligația de a menține în patrimoniu investiția finanțată prin prezentul proiect, pentru o perioadă de cel puțin 3 ani după finalizarea perioadei de implementare.

IMPORTANT: Beneficiarul ajutorului de minimis propriu-zis nu va fi persoana fizică, ci firma nou-înfiinţată de persoana fizică a cărui plan de afaceri a fost selectat în urma concursului de idei de afaceri.

# Condiții de eligibilitate

* 1. În cadrul competiției planurilor de afaceri pot participa persoanele care îndeplinesc cumulativ următoarele condiții de eligibilitate:
1. In cadrul prezentei scheme sunt eligibile pentru a beneficia de ajutor de minimis întreprinderile create de către tineri NEETs cu nivel de ocupabilitate A ”ușor ocupabil”.
2. Sunt absolvenți ai cursului Competențe antreprenoriale derulat în cadrul proiectului ”Angajare responsabilă a tinerilor Neets în regiunea Sud-Muntenia;
3. Au cel puțin 18 ani;
4. Își iau angajamentul evitării dublei finanțări și conflictului de interes;
5. Își iau angajamentul implementării afacerii în care va deține minimum 51% din valoarea capitalului social al societății ce urmează a se înființa și va avea poziția de administrator al societății;
6. Își iau angajamentul înființării firmei și semnării contractului de subvenție până la data de 30 decembrie 2022;
7. Nu înregistrează datorii publice și nu au fost supuși unei condamnări de către nicio instanță de judecată;
8. Nu au mai beneficiat de un ajutor de minimis pentru infiintarea unei firme cu acelasi obiect de activitate;
9. Sunt de acord cu furnizarea şi prelucrarea datelor lor personale în scopul gestionării schemei de minimis, a implementării proiectului şi a îndeplinirii obligaţiilor de raportare a Administratorului schemei, cu respectarea prevederilor legislaţiei în vigoare;
10. Nu sunt în conflict de interese și/sau în oricare formă de incompatibilitate, conform prevederilor legale (în special O.U.G. nr. 66/2011, cu modificările şi completările ulterioare, privind combaterea, constatarea şi sancţionarea neregulilor apărute în obţinerea şi utilizarea fondurilor europene şi/sau fondurilor publice naţionale aferente acestora;
11. Nu au fost condamnate de tip res judicata în ultimii 3 ani, de către nicio instanță de judecată, din motive profesionale sau etic-profesionale;
12. Nu au fost condamnate de tip res judicata pentru fraudă, corupție, implicare în organizații criminale sau în alte activități ilegale, în detrimentul intereselor financiare ale Comunității Europene;
13. Nu au fost subiectul unui ordin de recuperare în urma unei decizii anterioare a Comisiei Europene privind declararea unui ajutor de stat ca fiind ilegal și incompatibil cu piața comună sau, în cazul în care a făcut obiectul unei astfel de decizii, aceasta a fost deja executată și ajutorul a fost integral recuperat, inclusiv dobânda de recuperare aferentă;
14. Nu se află în stare de insolvență, nu au afacerile administrate de un judecător sindic, nu au nicio restrictie asupra activitatii comerciale, nu sunt subiectul unor aranjamente intre creditori sau nu se afla intr-o alta situatie similara cu cele mentionate anterior, reglementate prin lege;
15. Pot participa la concursul de planuri de afaceri organizat in cadrul prezentului proiect, indiferent de sex, etnie, apartenenta politica sau orientare religioasa, conform principiilor egalitatii de sanse.
	1. Planurile de afaceri înscrise în competiție trebuie să îndeplinească cumulativ următoarele condiții de eligibilitate:
16. Sunt depuse în termenul indicat în Calendarul de organizare a competiției planurilor de afaceri – Anexa 1;
17. Respecta forma impusă de către prezenta metodologie – Anexa 10 și Anexa 11;
18. Sunt însoțite de toate documentele solicitate conform opisului – Anexa 2;
19. Noile întreprinderi vor avea sediul social și, după caz, punctul / punctele de lucru în Regiunea Sud-Muntenia;
20. Prevăd recrutarea și angajarea a minimum 1 persoană care urmează să fie angajată în termen de maximum 6 luni de la semnarea contractului de subvenție;
21. Prevăd menținerea a minimum 1 loc de muncă pe o perioadă de minimum 6 luni de la finalizarea perioadei de implementare a afacerii de 12 luni;
22. Prevăd angajamentul funcționării întreprinderii pe o perioadă de cel puțin 18 luni de la data semnării contractului de subvenție;
23. Prevăd cod CAEN principal eligibil și nu se află în domeniile exceptate de la finanțare prin schema de minimis.

Atenție!!! Obligatoriu – norma minimă de lucru aferentă locului de muncă creat și menținut minimum 6 luni în perioada de sustenabilitate trebuie să fie de 4 ore/ zi.

ATENȚIE!!! Nu vor fi acceptate planurile de afaceri care se încadrează în domeniile exceptate de la finanțare prin schema de minimis, respectiv:

a) ajutoarelor acordate întreprinderilor care își desfășoară activitatea în sectoarele pescuitului și acvaculturii, reglementate de Regulamentul (CE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului;

b) ajutoarelor acordate întreprinderilor care își desfășoară activitatea în domeniul producției primare de produse agricole, astfel cum sunt enumerate în Anexa 1 la Tratatul instituind Comunitatea Europeană (Tratatul CE);

c) ajutoarelor acordate întreprinderilor care-și desfășoară activitatea în sectorul prelucrarii și

comercializării produselor agricole, prevăzute în Anexa nr. 1 la Tratatul CE, în următoarele cazuri:

(i) atunci când valoarea ajutorului este stabilită pe baza prețului sau a cantității produselor în cauză achiziționate de la producătorii primari sau introduse pe piață de întreprinderile în cauză;

(ii) atunci când ajutorul este condiționat de transferarea lui parțială sau integrală către producători primari.

d) ajutoarelor destinate activităților legate de export către țări terțe sau către state membre, respective ajutoarelor legate direct de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;

e) ajutoarelor condiționate de utilizarea preferențială a produselor naționale față de cele importate;

f) ajutoarelor acordate pentru achiziția de vehicule de transport rutier de mărfuri.

# Valoarea ajutorului de minimis acordat

Valoarea finanțării va fi de maximum 107.500 de lei, conform bugetului planului de afacere, reprezentând maximum 100% din totalul cheltuielilor eligibile.

În cadrul prezentei scheme, ajutorul financiar nerambursabil (AFN) se va acorda in două tranșe, după cum urmează:

a. tranșă inițială de maximum 75% din valoarea ajutorului de minimis, așa cum a fost acesta

aprobat pe baza planului de afaceri și prevăzut în contractul de subvenție încheiat;

b. tranșă finală reprezentând diferența până la valoarea totală a ajutorului de minimis, după ce beneficiarul ajutorului de minimis face dovada că a ocupat locul/locurile de muncă asumat/e prin planul de afaceri. Plata subvenției va fi condiționată de depunerea de către beneficiar a tuturor documentelor solicitate de către finanțator si de virarea sumelor de către OIR către beneficiarul proiectului – FUNDAȚIA CENTRUL DE RESURSE PENTRU EDUCAȚIE ȘI FORMARE PROFESIONALĂ.

Suma în lei menționată este acordată cu titlu de subvenție și nu se impozitează, potrivit dispozițiilor art. 62 din Legea nr. 227/2015 privind Codul fiscal, cu modificările şi completările ulterioare, în cadrul Titlului IV – Capitolul I, precum şi în Normele metodologice de aplicare a acesteia (Titlul IV – Capitolul I – secţiunea a 2a – punct. 3) aprobate prin Hotărârea Guvernului nr. 1/2016.

Contribuţia eligibilă minimă a solicitantului: nu există o limită minimă stabilită pentru contribuția eligibilă a solicitantului de AFN. Daca in bugetul prezentat in concurs este prevazuta contributie proprie/cofinantare, aceasta trebuie mentinuta si justificata in cadrul cheltruielilor efectuate de catre beneficiarul ajutorului de minimis pe perioada celor 12 luni de implemetare a proiectului. Ca regulă generală însă, orice cheltuială care nu se încadrează în prevederile bugetare stabilite în prezenta metodologie, sau care nu este considerată eligibilă, va trebui acoperită de solicitant din fonduri proprii.

ATENŢIE: La demararea afacerii nu este obligatorie justificarea contributiei beneficiarului.

ATENŢIE: Bugetul proiectului depus pentru obtinerea de AFN va fi exprimat DOAR în lei.

# Comisia de evaluare și selecție

* 1. Comisia alocată pentru organizarea și derularea competiției planurilor de afaceri este compusă din 3 membri externi echipei de proiect, recrutați exclusiv pentru această atribuție.
	2. Membrii sunt reprezentanți ai mediului de afaceri și ai patronatelor din Regiunea Sud-Muntenia.
	3. Selectarea membrilor juriului se va face pe baza CV-urilor și a altor documente justificative și vor fi notificați de OIR.
	4. Anterior începerii competiției planurilor de afaceri, fiecare membru va semna o declarație pe propria răspundere privind evitarea conflictului de interese.
	5. Fiecare membru are datoria și obligația să păstreze, în condițiile legii, confidențialitatea deplină a datelor și informațiilor pe care le deține sau la care are acces pe perioada desfășurării competiției planurilor de afaceri și să nu le utilizeze abuziv sau în folos personal sau să le facă cunoscute unui terț pe toată perioada de desfășurare a competiției.
	6. Fiecare membru al juriului va aplica în evaluare şi selecție următoarele principii: transparență, echidistanță, obiectivitate, tratament egal și nediscriminare, evitarea conflictului de interese.
	7. Managerul de proiect și expertul consultanță antreprenorială vor avea rol de observatori.

# Organizarea și derularea competiției planurilor de afaceri

* 1. CONCURSUL DE PLANURI DE AFACERI este organizat cu respectarea prevederilor Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date (Regulamentul general privind protecţia datelor), precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislaţia naţională prin Legea nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificarile si completarile ulterioare.
	2. CONCURSUL DE PLANURI DE AFACERI se desfășoară în limba română.
	3. Metodologia competiției planurilor de afaceri va fi publicată cu cel puțin 10 zile calendaristice înainte de începutul perioadei de înscriere a planurilor de afaceri în competiției, pe site-ul ul [www.crefop.ro](http://www.crefop.ro), secţiunea „*Anunţuri”*.
	4. Dosarul de înscriere la competiția planurilor de afaceri va avea următoarea componență:
		1. Opisul dosarului de înscriere la Competiția planurilor de afaceri (Anexa 2) - original
		2. Carte de identitate (pentru participantul la competiție și ceilalți asociați, după caz) - copie
		3. Cerere de înscriere la Competiția planurilor de afaceri (Anexa 3) - original
		4. Certificat/Adeverință de absolvire curs Competențe antreprenoriale - copie
		5. Plan de afacere (Anexa 10) – original și format editabil
		6. Buget și proiecții financiare (anexa 11) – original și format editabil
		7. Declarație de eligibilitate și conformitate administrativă (Anexa 4) - original
	5. Dosarul de înscriere se depune în format fizic la sediul beneficiarului Fundația CREFOP sau prin poștă/curier la adresa Splaiul Unirii nr. 4, bl. B3, tronson II, et. 7, ap. 19, Sector 4, București, în plic închis / sigilat cu mențiunea ”Înscriere competiție planuri de afaceri – proiect 154731”.
	6. Anexa 10 – *Planul de afacere* și Anexa 11 – *Bugetul și proiecții financiare* în format editabil se transmit pe email simona.dobre@crefop.ro până la termenul limită de înscriere, conform Anexa 1 – *Calendarul de organizare a competiției planurilor de afaceri*. Beneficiarii se vor asigura că primesc confirmare de primire cu număr de înregistrare.
	7. Vor fi înscrise în competiție doar persoanele ale căror dosare vor fi recepționate fizic și care au trimis Anexa 10 și Anexa 11 până la data limită de înscriere.

Verificarea conformității și eligibilității înscrierii în competiție se va face în baza Anexa 5 – *Grila de verificare a eligibilității și conformității*. Dacă în urma verificării documentelor și criteriilor se constată că documentația depusă este incompletă, vor fi solicitate completări. Completările vor putea fi trimise prin email la simona.dobre@crefop.ro sau direct la sediul Fundației CREFOP ori prin poștă/curier la adresa Splaiul Unirii nr. 4, bl. B3, tronson II, et. 7, ap. 19, Sector 4, București, în plic închis / sigilat cu mențiunea ”Înscriere competiție planuri de afaceri – proiect 154731”, până la data comunicată în solicitarea de completări.

* 1. După verificarea tuturor planurilor de afaceri din punct de vedere al eligibilității și conformității, se va publica lista cu persoanele ale căror planuri de afaceri au fost acceptate / respinse în această fază. Publicarea se face pe site-ul [www.crefop.ro](http://www.crefop.ro), secţiunea „*Anunţuri*”.

Proiectele acceptate din punct de vedere al eligibilității și conformității vor intra în evaluarea tehnico-financiară, pe baza Anexa 6 – *Grila de evaluare tehnico-financiară*. Evaluarea fiecărui proiect va fi realizată de fiecare membru al juriului.

* 1. În urma evaluării tehnico-financiare, planurile de afaceri vor fi publicate în ordine descrescătoare a punctajului obținut, declarându-se respinse planurile de afaceri care au obținut sub 70 de puncte. Punctajul obținut va fi media aritmetică a punctajelor acordate de fiecare membru al juriului.

Candidații au posibilitatea de a contesta o singură dată rezultatul evaluării, conform Anexa 1 – *Calendarul de organizare a competiției planurilor de afaceri*. Contestația va respecta Anexa 8 – *Cerere de contestație rezultate competiție planuri de afaceri* și se depune în format fizic la sediul beneficiarului Fundația CREFOP sau prin poștă/curier la adresa Splaiul Unirii nr. 4, bl. B3, tronson II, et. 7, ap. 19, Sector 4, București, în plic închis / sigilat cu mențiunea ”Înscriere competiție planuri de afaceri – proiect 154731” ori prin email simona.dobre@crefop.ro.

* 1. Contestațiile depuse vor fi analizate de o comisie diferită numită prin decizie de către Fundaţia CREFOP.
	2. După soluționarea contestațiilor, rezultatele finale ale evaluării vor fi publicate pe site-ul [www.crefop.ro](http://www.crefop.ro), în ordinea descrescătoare a punctajelor, declarându-se respinse planurile de afaceri care au obținut sub 70 de puncte. Vor fi preselectate în vederea participării la pich cei care vor obţine minim 70 puncte.

Sesiunea de pitch se poate realiza fie cu participare fizică, fie prin intermediul conferinței online, în baza programării. Punctajul pentru pitch se va acorda ca medie aritmetică a punctajelor acordate de membrii juriului, conform Anexa 9 – *Grila de evaluare pitch*.

* 1. Punctajul final acordat fiecărui plan de afacere va fi media aritmetică a celor 2 evaluări, respectiv evaluarea tehnico-financiară și pitch. Publicarea rezultatelor va include punctajele obținute, în ordine descrescătoare.
	2. Vor fi selectate primele 9 planuri de afaceri pentru finanțare și maximum 2 planuri de afaceri în lista de rezervă, în eventualitatea în care vreun plan de afacere selectat nu va putea fi contractat.
	3. Juriul va avea în vedere aplicarea unui mecanism de evaluare și selecție a planurilor de afaceri bazat pe următoarele principii:
* cel puțin 10% din ajutorul de minimis este alocat activităţilor ce vor promova concret sprijinirea tranziției către o economie cu emisii scăzute de dioxid de carbon și eficientă din punct de vedere al utilizării resurselor;
* vor fi aplicate principii și criterii de transparență, echidistanță și obiectivitate, tratament egal și nediscriminare, precum și respectarea regulilor pentru evitarea conflictului de interese, conform legislației aplicabile;
* vor fi finanțate planuri de afaceri în limita bugetului disponibil la nivel de proiect, în ordinea descrescătoare a punctajelor obținute;
* nu vor fi finanțate două sau mai multe planuri de afaceri, propuse de persoane diferite, identice sau cu un grad foarte mare de asemănare în ceea ce privește descrierea segmentului de piață, a planului de management și marketing și a bugetului detaliat;
* planurile de afaceri propuse spre finanțare vor reflecta realitatea segmentului de piață vizat și vor fi fundamentate tehnic și economic, pornind de la informații verificabile în zona geografică de implementare a proiectului.

ATENȚIE! Pentru acei beneficiari care pe parcursul etapei de asistenta si contractare nu colaborează cu experții beneficiarului pentru finalizarea planurilor de afaceri și nu produc documentele necesare pentru a demonstra cele declarate în cererea de finanțare, beneficiarul proiectului își rezervă dreptul de a îi elimina din competiție. Într-o astfel de situație, vor fi invitați pentru continuarea procedurii de acordare a ajutorului de minimis următorii clasați pe lista de rezervă.

De asemenea, daca pana la ............ persoana declarata castigatoare a concursului de idei de afaceri nu a solicitat asistenta in cadrul proietului in vederea infiintarii firmei si nu face o declaratie pe propria raspundere inregistrata la beneficiarul proiectului cum ca doreste sa faca acest lucru singur, beneficiarul proiectului isi rezerva dreptul de a elimina din competitie si de a semna acordul de finantare cu urmatorul clasat pe lista de rezerve.

Castigatorul concursului de planuri de afaceri are obligatia de a se inregistra ca actionar majoritar/ unic actionar si de a detine calitea de administrator pe perioada de implementare a planului de afaceri, precum si in perioada de sustenabilitate. Pe parcursul celor 18 luni nu pot fi realizate modificari in structura actionariatului si a calitatii de administrator.

În vederea transferului sumelor aferente ajutorului de minimis, între beneficiarul proiectului și firma nou creată (beneficiarul schemei de ajutor de minimis) se va încheia un contract de subventie.

Administratorul schemei de minimis îşi rezervă dreptul de a solicita clarificări suplimentare oricărei persoane declarate căștigătoare în cadrul concursului de planuri de afaceri, după aprobarea cererii de finanţare, până în momentul semnării contract de subventie.

ATENȚIE! Data limita a semnarii contractelor de subventie este 30 decembrie 2022.